cyanic-selkie/wikianc huggingface dataset:
การพิชิตมักกะฮ์
เข้าไปในมักกะฮ์
จากนั้นกองทัพมุสลิมจึงเดินทางไปมักกะฮ์ในวันพุธที่ 29 พฤศจิกายน ค.ศ.629 (6 รอมฎอน ฮ.ศ.8) โดยรวมอาสาสมัครและทหารจากเมืองที่ยอมรับมุฮัมมัด จึงทำให้มีทหารกว่า 10,000 นาย นี่เป็นจำนวนทหารมุสลิมที่ใหญ่ที่สุดในสมัยนั้น หลังจากนั้นมุฮัมมัดได้นำกองทัพตั้งค่ายที่มัรรุซ-ซะฮ์ราน โดยห่างจากมักกะฮ์ไป 10 ไมล์ทางตะวันตกเฉียงเหนือ แล้วสั่งให้ทหารจุดไฟให้ห่างๆ รอบมักกะฮ์ เพื่อที่จะทำให้ชาวมักกะฮ์หวาดกลัว
ในขณะเดียวกัน อบูซุฟยาน อิบน์ ฮัรบ์ กำลังกลับไปที่มักกะฮ์ ตามรายงานเขียนว่าเขาพบกับอับบาซ ลุงของมุฮัมมัดโดยบังเอิญ
เมืองมักกะฮ์ตั้งอยู่ในเทือกเขาอิบรอฮีม และหุบเขาสีดำที่อาจจะสูงประมาณ1000 ftในบางพื้นที่ โดยมีทางเข้ามักกะฮ์อยู่สี่ทาง ได้แก่: ทางตะวันตกเฉียงเหนือ, ทางตะวันตกเฉียงใต้, ทางใต้ และทางตะวันออกเฉียงเหนือ มุฮัมมัดได้แบ่งทหารออกเป็นสี่ส่วนโดยให้อบูอุบัยดะฮ์ อิบน์ อัล-ญัรรอฮ์เข้าทางตะวันตกเฉียงเหนือ, อัซซุบัยร์เข้าทางตะวันตกเฉียงใต้, อะลีเข้าทางใต้ และคอลิด อิบน์ วะลีดเข้าทางตะวันออกเฉียงเหนือ
มุฮัมมัดจึงกำชับว่าอย่าต่อสู้จนกว่าพวกกุเรชจะเริ่มต่อสู้ ดังนั้นชาวมุสลิมเข้ามักกะฮ์ในวันจันทร์ที่ 11 ธันวาคม ค.ศ.629 (18 รอมฎอน ฮ.ศ.8) การเข้าครั้งนี้ไม่มีการสู้รบหรือนองเลือดเลยทั้งสามฝั่ง ยกเว้นฝั่งของคอลิดถูกกลุ่มของเผ่ากุเรชที่นำโดยอิกริมะฮ์และซอฟวาน โดยพวกกุเรชโจมตีชาวมุสลิมด้วยดาบและธนู แล้วสู้รบกันจนฝ่ายกุเรชยอมแพ้หลังจากที่สูญเสียผู้ชายไป 12 คน ในขณะที่ชาวมุสลิมเสียชีวิตไปแค่ 2 คน
ผลที่เกิดขึ้น
อบูซุฟยานเข้ารับอิสลาม และเชื่อว่าเทพเจ้าของชาวมักกะฮ์ไม่มีพลังใดๆ ช่วยมันได้ พร้อมกับกล่าวว่า "ไม่มีพระเจ้าอื่นใดนอกจากอัลลอฮ์" เพื่อเป็นการตอบแทนเขา มุฮัมมัดจึงให้พวกเขาประกาศว่า:
หลังจากที่มุฮัมมัดและผู้ติดตามมาที่กะอ์บะฮ์ ทั้งรูปปั้นและพระเจ้าของพวกเขาถูกทำลายหมด โดยที่ศาสดามุฮัมหมัดได้อ่านอายะฮ์หนึ่งของอัลกุรอาน ความว่า:"และจงกล่าวเถิด เมื่อความจริงปรากฏขึ้นและความเท็จย่อมมลายไป แท้จริงความเท็จนั้นย่อมมลายไปเสมอ"
ผู้คนเริ่มชุมนุมกันที่กะอ์บะฮ์ และมุฮัมมัดได้กล่าวว่า:
จากนั้นมุฮัมมัดจึงพูดกับชาวกุเรชว่า: "โอ้ชาวกุเรช พวกท่านคิดว่าฉันจะทำอะไรกับพวกท่านหรือ?" พวกเขาตอบว่า "เราหวังว่าท่านจะทำอย่างดีทีสุด ท่านเป็นพี่น้องที่มีเกียรติ ลูกชายของพี่น้องที่มีเกียรติ" เช่นนั้น มุฮัมมัดจึงกล่าวว่า: "ฉันจะพูดเหมือนกับที่ยูซุฟพูดกับพี่ชายของพวกเขาว่า 'ไม่ต้องกลัวอะไรในวันนี้ จงทำตัวตามสบาย พวกท่านเป็นอิสระแล้ว' "
มีแค่ 10 คนเท่านั้นที่ถูกสั่งว่ามีความผิด: อิกริมะฮ์ อิบน์ อบีญะฮัล, อับดุลลอฮ์ อิบน์ ซะอัด, ฮับบัร อิบน์ อัสวัด, มิกยาส ซูบาบะฮ์ ลัยษี, ฮุวัยรัษ อิบน์ นุก็อยด์, อับดุลลอฮ์ ฮิลาล และผู้หญิงอีกสี่คนที่มีข้อหาว่าได้ก่อเหตุอาชญากรรม บางคนก่อคดีอื่น ๆ บางคนหนีสงคราม และไม่รักษาสันติภาพ แต่อย่างไรก็ตาม ไม่มีใครถูกฆ่านอกจากผู้หญิงสองคนที่ทำผิดกฎหมาย คนหนึ่งถูกประหารแต่อีกคนไว้ชีวิตเพราะเธอเข้ารับศาสนาอิสลาม
หลังจากเปิดมักกะฮ์แล้ว เผ่าที่ไม่ได้เข้าร่วมได้ก่อสงครามฮุนัยน์ขึ้น
ทิโมธี ชาลาเมต์
ทิโมธี ฮัล ชาลาเมต์ (Timothée Hal Chalamet; เกิด 27 ธันวาคม พ.ศ. 2538) เป็นนักแสดงชาวอเมริกัน ศิษย์เก่าจากโรงเรียนมัธยมลาเกอร์เดีย และมหาวิทยาลัยโคลัมเบีย เขาได้รับรางวัลมากมายตลอดอาชีพการแสดงของเขา รวมถึงการเสนอชื่อเข้าชิงรางวัลออสการ์, รางวัลแบฟตาสามรางวัล, รางวัลลูกโลกทองคำสองรางวัล, รางวัลสมาคมนักแสดงภาพยนตร์และโทรทัศน์ห้ารางวัล รางวัลภาพยนตร์คริติกส์ชอยส์มูฟวี่ห้ารางวัล
เขาเกิดและโตในนิวยอร์ก ชาลาเมต์เริ่มต้นอาชีพการแสดงในภาพยนตร์สั้นและโฆษณา ก่อนที่จะปรากฏตัวในละครโทรทัศน์เรื่อง โฮมแลนด์ ในปี พ.ศ. 2555 สองปีต่อมาเขาได้เปิดตัวภาพยนตร์คอเมดี-ดรามาเรื่อง เมน, วีเมน & ชิลเดรน และต่อมาก็ปรากฏตัวในนิยายวิทยาศาสตร์เรื่อง อินเตอร์สเตลลาร์ ทะยานดาวกู้โลก ชาลาเมต์ได้รับความสนใจและมีชื่อเสียงในปี พ.ศ. 2560 ในบท เอลิโอ เพิร์ลแมน จากภาพยนตร์โรแมนติกเกี่ยวกับการก้าวผ่านวัยเรื่อง คอลมีบายยัวร์เนม ของผู้กำกับ ลูกา กวาดาญีโน และในภาพยนตร์เรื่อง เลดี้เบิร์ด ของผู้กำกับ เกรต้า เกอร์วิค บทบาทการแสดงของเขาในคอลมีบายยัวร์เนมส่งให้เขาถูกเสนอขื่อเขาชิงรางวัลออสการ์สาขานักแสดงนำชายยอดเยี่ยมตอนอายุ 22 ปี ทำให้เขากลายเป็นนักแสดงที่อายุน้อยสุดเป็นลำดับสามที่ได้เข้าชิงสาขานั้น หลังจากนั้น เขาก็ได้รับบท นิค เชฟ ในภาพยนตร์ประวัติชีวิตเรื่อง บิวตี้ฟูลบอย ในพ.ศ. 2561 ซึ่งเขาได้เข้าชิงรางวัลลูกโลกทองคำ รางวัลสมาคมนักแสดงภาพยนตร์และโทรทัศน์ และรางวัลแบฟตาจากบทนี้ ในปี พ.ศ. 2562 ชาลาเมต์แสดงเป็นพระเจ้าเฮนรี่ที่ห้าและธีโทดอร์ “ลอรี่” ลอว์เรนซ์ ในภาพยนตร์ย้อนยุคเรื่อง เดอะคิง และ สี่ดรุณี ต่อมาปี พ.ศ. 2564 เขาได้รับบทนำเป็น พอล อะเทรดีส ในภาพยนตร์มหากาพย์ไซไฟเรื่อง ดูน ของผู้กำกับเดอนี วีลเนิฟว์ และได้ร่วมแสดงในภาพยนตร์ เดอะเฟรนช์ดิสแพตช์ ของผู้กำกับ เวสแอนเดอร์สัน และดอนท์ลุคอัพ ของ อดัม แมคเคย์
สำหรับผลงานละครเวที ชาลาเมต์ได้แสดงในละครเวทีเรื่อง โพรไดกอลซัน ของ จอห์น แพทริค แชนเลย์ ทำให้เขาชนะรางวัลลูซิลลอร์เทล และเข้าชิงรางวัลดราม่าลีก
ชีวิตวัยเด็กและการศึกษา
ชาลาเมต์พูดได้สองภาษาคืออังกฤษกับฝรั่งเศส เขาถือสองสัญชาติคืออเมริกันและฝรั่งเศส ในช่วงที่เติบโตมา ชาลาเมต์มักใช้เวลาช่วงฤดูร้อนที่ Le Chambon-sur-Lignon หมู่บ้านเล็กๆในประเทศฝรั่งเศสห่างจากลียงสองชั่วโมง ในช่วงเวลาที่เขาพักอยู่ในบ้านของปู่และย่า ชาลาเมต์กล่าวว่าเขาพบกับความลำบากเรื่องการปรับตัวกับวัฒนธรรม ชาลาเมต์เข้าเรียนที่โรงเรียน PS 87 William T. Sherman ในชั้นประถม และหลังจากนั้นก็เข้าเรียนที่  MS 54 Booker T. Washington Middle School เขาบรรยายว่าเป็นช่วงเวลาที่ค่อนข้างแย่ เนื่องจากโรงเรียนนั้นเข้มงวดมาก ไม่ค่อยเปิดโอกาสให้ความคิดสร้างสรรค์ ต่อมาในปีพ.ศ. 2551 การแสดงของฮีธ เลดเจอร์ ในภาพยนตร์เรื่อง อัศวินรัตติกาล เป็นแรงบันดาลใจที่ทำให้เขาอยากเป็นนักแสดง เขาสมัครเข้าโรงเรียนลาเกอร์เดีย การที่เขาได้เข้าเรียนโรงเรียนนั้นคือจุดเปลี่ยนในชีวิตการแสดงของเขา แฮรี่ ชิฟแมน คุณครูสอนการแสดงของเขาในปีที่สองของลาเกอร์เดีย รู้สึกประทับใจอย่างมากตั้งแต่ตอนที่ชาลาเมต์ไปออดิชั่น ทำให้แฮรี่พยายามผลักดันให้โรงเรียนรับชาลาเมต์เข้าเรียนแม้เขาจะตกรอบสัมภาษณ์(เนื่องจากผลการเรียนในชั้นมัธยมต้น) แฮรี่บอกว่า “ผมให้คะแนนเขาสูงสุดตั้งแต่เคยออดิชั่นเด็กนักเรียนมา” ในช่วงมัธยมปลาย ชาลาเมต์ได้คบกับลูกสาวของมาดอนน่า ลอร์เดส(โลล่า) ลีออน เป็นเวลาหนึ่งปี เขาได้เล่นละครเพลงของโรงเรียนเรื่องคาบาเร่ และสวีทแชริตี้ ก่อนจะจบการศึกษาในปี พ.ศ. 2556 เขายังเป็นศิษย์เก่าของยังอาร์ทด้วย
หลังจบมัธยมปลาย ชาลาเมต์ในวัย 17 ก็ได้เข้าเรียนที่มหาวิทยาลัยโคลัมเบียเป็นเวลาหนึ่งปี สาขา มานุษยวิทยาวัฒนธรรม ก่อนจะย้ายไปที่มหาวิทยาลัยนิวยอร์กเพื่อทำตามความฝันในการเป็นนักแสดงของเขาได้อิสระขึ้น หลังจากพบว่าการเรียนที่โคลัมเบียค่อนข้างยากหลังเขาถ่ายทำ อินเตอร์สเตลลาร์ ทะยานดาวกู้โลก เมื่อลาออกจากโคลัมเบียแล้ว ชาลาเมต์ก็ย้ายไปที่ คอนคอร์ส(บรองซ์)
อาชีพ
บทบาทแรกๆและพื้นเพการแสดง (พ.ศ. 2551-2559)
ในปีพ.ศ. 2557 เขาได้แสดงบทเล็กๆในภาพยนตร์ของเจสัน เรทแมน เรื่อง เมน, วีเมน & ชิลเดรน  ในปีเดียวกันนั้น เขาได้รับบททอม คูเปอร์ ลูกชายของตัวละครที่รับบทโดยแมทธิว แม็คคอนาเฮย์ ในภาพยนตร์อินเตอร์สเตลลาร์ของผู้กำกับคริสโตเฟอร์ โนแลน ตัวภาพยนตร์ได้รับกระแสวิจารณ์ในเชิงบวก นักวิจารณ์ต่างชื่นชมการแสดงของนักแสดงในเรื่อง และยังทำเงินได้มากกว่า 675 ล้านดอลลาร์สหรัฐทั่วโลก ในปีพ.ศ. 2558 ชาลาเมต์ร่วมแสดงบทนำในภาพยนตร์แฟนตาซีสยองขวัญ วันแอนด์ทู ของแอนดรูว์ ดรอซ ปาเลอโม รับบทแซค เด็กหนุ่มที่ร่วมกับพี่สาวค้นพบความสามารถอันลึกลับของครอบครัวตนเองหลังจากแม่ป่วยลง ตัวภาพยนตร์ได้ฉายที่เทศกาลภาพยนตร์เบอร์ลิน โดยมีกระแสวิจารณ์ที่ปะปนกัน บทต่อมาของเขาคือบทวัยรุ่นของตัวละครที่แสดงโดย เจมส์ ฟรานโก ชื่อสตีเฟน เอลเลียด ในซีรี่ย์ดิ อัดเดอรัลไดอารี่ส์ ของผู้กำกับพาเมลา รามานอฟสกี้ บทสุดท้ายของเขาในปี พ.ศ. 2558 ชาลาเมต์แสดงเป็นชาร์ลี คูเปอร์ หลานชายของตัวละครที่แสดงโดยไดแอน คีย์ตันและจอห์น กู๊ดแมน ในภาพยนต์คริสมาสต์เรื่อง เลิฟเดอะคูเปอร์ ซึ่งได้รับกระแสวิจารณ์ในเชิงลบ
ในกุมภาพันธ์ปีพ.ศ. 2559 เขาได้แสดงเป็นจิม ควิน ในละครเวทีชีวประวัติเรื่อง พรอไดกอลซัน ที่โรงละครแมนแฮตตัน โดยที่ผู้กำกับจอห์น แพททริค แชนเลย์และโปรดิวเซอร์ สก็อต รูดิน เป็นผู้เลือกเขามาแสดง ชาลาเมต์รับบทเป็นแชนเลย์ในวัยรุ่น เด็กหนุ่มที่มีความคิดแตกต่างผู้มาจากย่านบรอนซ์ เข้าเรียนในโรงเรียนที่มีชื่อเสียงของนิว แฮมเชียร์ เนื้อเรื่องอยู่ในปีค.ศ. 1963 ชาลาเมต์ได้รับคำวิจารณ์ที่หาได้ยากและชนะรางวัลลูซิลลอร์เทล และเข้าชิงรางวัลดราม่าลีก ชาลาเมต์ยังร่วมแสดงประกบลิลี่ เรบ ในภาพยนตร์เรื่อง มิสสตีเว่น ของจูเลีย ฮาร์ต ในบทบิลลี่ มิทแมน เด็กหนุ่มผู้สับสน สตีเฟ่น ฟาร์เบอร์จากสำนักนิตยสาร เดอะ ฮอลลีวู้ดรีพอร์ตเตอร์ บรรยายการแสดงของชาลาเมต์ไว้ว่า “จับใจ” และ “น่าตกใจ” ในฉากที่ตัวละครกล่าวบทพูดจากอวสานเซลส์แมน ฟาร์เบอร์บอกว่าเป็นหนึ่งในการแสดงที่ดีที่สุดที่เคยเห็น สตีเฟ่น โฮลเดน จาก นิวยอร์กไทมส์ ได้เปรียบเทียบการแสดงของชาลาเมต์กับเจมส์ ดีน
แจ้งเกิด (พ.ศ. 2560-ปัจจุบัน)
ภาพยนตร์เรื่องที่สองของเขาในปี พ.ศ.2560 ชาลาเมต์รับบทแดเนียล เด็กชายวัยรุ่นที่ต้องพัวพันกับการเป็นพ่อค้ายาในฤดูร้อนหนึ่ง ในภาพยนตร์เรื่อง ฮอตซัมเมอร์ไนท์ โดยเอไลจาห์ ไบนัม โดยเรื่องนี้ได้ฉายในภาพยนตร์ไม่กี่แห่งและได้รับกระแสวิจารณ์ปะปนกันไป อย่างไรก็ตาม ชาลาเมต์ได้รับคำชมจาก เค ออสติน คอลลินแห่งนิตยสารแวนิตี้แฟร์ ว่า “ความละเอียดอ่อน” ในการแสดงของเขานั้นเป็น “อะไรบางอย่างที่พิเศษ” ต่อจากนั้นในปีเดียวกัน เขาได้แสดงเป็นไคล์ ชิเบล เด็กหนุ่มฮิปเตอร์ผู้ร่ำรวยในวงดนตรีและเป็นเด็กหนุ่มที่ตัวละครของ เซอร์ชา โรนัน ในภาพยนตร์เรื่องเลดี้เบิร์ดหลงเสน่ห์ ภาพยนตร์เรื่องนี้กำกับโดยเกรต้า เกอร์วิก นักวิจารณ์ได้ชื่นชมนักแสดงในเรื่องโดยรวม โดยที่ ไท เบอร์ จาก เดอะ บอสตันโกลป กล่าวว่าการแสดงของเขาในเรื่องนั้น “ตลกดี” ในเดือนธันวาคม หนังเรื่องสุดท้ายของชาลาเมต์ในปี 2560 ก็ได้ฉาย คือภาพยนตร์แนวเวสเทิร์นเรื่อง โฮสไทล์ ของ สก็อต คูเปอร์ เขาแสดงเป็นฟิลิฟเป เดอจาร์ดิน สมทบคริสเตียน เบล
ปีพ.ศ. 2561 ชาลาเมต์เข้าร่วมสถาบันศิลปะภาพยนตร์และวิทยาการ ต่อมาในปีนั้น ชาลาเมต์ได้รับบทชายหนุ่มชื่อ นิค เชฟ เด็กหนุ่มที่เสพติดยาเมตาเฟตามีนผู้ซึ่งมีความสัมพันธ์อันระหองระแหงกับผู้เป็นพ่อ นั่นก็คือเดวิด เชฟ (รับบทโดย สตีฟ คาเรล) ในภาพยนตร์ดราม่าเรื่อง บิวตี้ฟูลบอย ภาพยนตร์ถูกกำกับโดยเฟลิกซ์ วาน โกรนิงเกน สร้างจากเรื่องจริงของนิคเชฟเรื่อง   memoir of the same name และ Tweak: Growing Up on Methamphetamines โอเวน เกลเบอร์แมน จากนิตยสารวาไรตี้ ได้เปรียบเทียบการแสดงของชาลาเมต์ในเรื่องนี้กับคอลมีบายยัวร์เนมว่า “นิค(บทที่แสดง) ในรูปแบบอย่างเจมส์ ดีน ที่มีความซ่อนเร้นและเป็นเป็นตัวเอง” เป็นการเปลี่ยนแปลงจาก “ความตรงไปตรงมาอันงดงาม” ที่เขาแสดงในบทเอลิโอ เพิร์ลแมน ชาลาเมต์ได้รับการเสนอชื่อเข้าชิงรางวัล รางวัลแบฟตา, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และ รางวัลภาพยนตร์คริติกส์ชอยส์มูฟวี่ ในสาขานักแสดงสมทบชาย
ในปีต่อมา ชาลาเมต์แสดงในภาพยนตร์โรแมนติกคอมเมดี้ของวูดดี้ อัลเลน เรื่อง อะเรนนี่เดย์อินนิวยอร์ก แต่เนื่องจากข้อหาการคุกคามทางเพศของอัลเลน ชาลาเมต์จึงบริจาคค่าตัวให้กับองค์กรการกุศล  Time's Up, LGBT Center of New York และ RAINN เขาไม่ได้โปรโมทภาพยนตร์เรื่องนี้ อย่างไรก็ตามมันกลับได้รับความนิยมอันดับหนึ่งนอกสหรัฐ ต่อจากนั้น เขายังแสดงเป็นพระเจ้าเฮนรี่ที่ห้าแห่งอังกฤษ เจ้าชายหนุ่มผู้ไม่อยากสืบบัลลังก์อังกฤษ ในภาพยนตร์เน็ตฟลิกซ์ของเดวิด มิคอด เรื่อง เดอะคิง ดัดแปลงจากบทละครของเชคสเปียร์ ริชาร์ด ลอว์สัน จากนิตยสารแวนิตี้แฟร์ เขียนไว้ว่า “ชาลาเมต์ได้ทำผลงานที่แข็งแกร่ง จากคนที่ดูผอมเก้งก้างจนดูกลายเป็นผู้นำที่น่าเกรงขาม” ในภาพยนตร์เรื่องที่สามของเขาในปี พ.ศ. 2562 ชาลาเมต์รับบท ธีโอดอร์ “ลอรี่” ลอว์เรนซ์ เด็กหนุ่มที่ตกอยู่ในห้วงรัก ในภาพยนตร์เรื่องสี่ดรุณี ดัดแปลงจากวรรณกรรมคลาสสิคของ ลุยซา เมย์ อัลคอตต์ เป็นการร่วมงานครั้งที่สองของเขากับเกอร์วิกและโรนัน ตัวภาพยนตร์ได้รับคำชมจากนักวิจารณ์ ปีเตอร์ เทรเวอร์ จาก โรลลิ่งสโตน และ แอน ฮอร์นาเดย์ จาก เดอะ วอชิงตันโพสต์ ต่างชื่นชมการแสดงของชาลาเมต์ เทรเวอร์กล่าวว่าการแสดงของนักแสดงหนุ่มนั้นมีทั้ง “เสน่ห์ตั้งแต่เกิดและความเปราะบางอันน่าเจ็บปวด” ในขณะที่ฮอร์นาเดย์ชื่นชม “ความอ่อนไหวที่สวยงาม” ในการแสดงกับ “ความขี้เล่น” ในเดือนธันวาคม ชาลาเมต์ได้เป็นพิธีกรของ แซเทอร์เดย์ไนต์ไลฟ์
ปีพ.ศ. 2564 ชาลาเมต์ได้เล่นเป็นนักศึกษากลุ่มปฏิวัติในภาพยนตร์รวมนักแสดงชั้นนำของ เวส แอนเดอร์สัน เรื่อง เดอะ เฟรนช์ดิสแพช ตัวภาพยนตร์ได้โปรโมทระดับโลกในงานเทศกาลเมืองคานส์ปี 2021 โดยได้รับผลวิจารณ์ในเชิงบวก แอนเดอร์สันได้เขียนบทโดยคิดภาพชาลาเมต์ไว้โดยเฉพาะ บริอานน่า ซิกเลอร์ จาก เพส แม็กกาซีน เขียนว่า “ชาลาเมต์เหมาะสมอย่างมากกับบทรูปแบบของแอนเดอร์สัน” ชาลาเมต์ยังรับบทนำเป็น พอล อะเทรดีส ในภาพยนตร์ของ เดอนี วีลเนิฟว์ ดัดแปลงจากนวนิยายไซไฟเรื่อง ดูน โดยมีรอบปฐมทัศน์ที่ เทศกาลภาพยนตร์นานาชาติเวนิส ครั้งที่ 78 วีลเนิฟว์บอกว่าชาลาเมต์เป็นตัวเลือกแรกและตัวเลือกเดียวในการรับบทพอล อะเทรดีส “ผมต้องการให้ผู้ชมเชื่อว่าชายหนุ่มคนนี้จะสามารถเป็นผู้นำทั้งดวงดาวได้” ดูนได้รับกระแสวิจารณ์ที่ดีมาก เดวิด รูนีย์ จาก เดอะ ฮอลลีวู้ดรีพอร์ตเตอร์ ชื่นชมชาลาเมต์ “เป็นการแสดงที่มีความครุ่นคิดอันน่าดึงดูด เพิ่มหัวใจที่มีสีสันให้เนื้อเรื่องที่เป็นการก้าวผ่านวัย” ลิวอิส ไนท์ จาก เดย์ลี มิเรอร์ “ทิโมธี ชาลาเมต์ได้พิสูจน์ในการรับบทนำชายรุ่นใหม่ของฮอลลีวู้ดแล้ว” ในบทสุดท้ายของปี เขาได้ร่วมแสดงในบทยูล นักสเก็ตพังค์ ในภาพยนตร์เน็ตฟลิกซ์เรื่อง ดอนท์ลุคอัพ จากผู้กำกับอดัม แมคเคย์ โดยได้รับกระแสตอบรับทั้งบวกและลบ โดยนักวิจารณ์เห็นว่านักแสดงนั้นแสดงได้ดี แต่การนำเสนอหัวข้อของแมคเคย์นั้นเป็นด้านเดียวเกินไป จัสติน ชาง จาก ลอสแองเจลิสไทม์ เขียนถึงการแสดงของชาลาเมต์ว่า “ผมจะไม่บ่นเลยถ้าเกิดบทของทิโมธี ชาลาเมต์ในฐานะนักสเก็ตบอร์ดชาวคริสเตียนที่มีความจริงใจที่ได้เข้ามาอยู่ในชีวิตของเดบิสแอสกี้จะมีมากกว่านี้ เขาโผล่มาช้าก็จริงแต่คุณจะรู้สึกขอบคุณอยู่ดี เขาทำให้ตอนจบมีความเมตตามากขึ้น” โดยในบทบาทยูลชาลาเมต์ได้เสนอชื่อเข้าชิงรางวัลนักแสดงโดยรวมร่วมกับคนอื่นๆ
ผลงานที่กำลังจะมาถึง
ชาลาเมต์จะรับบทนำในภาพยนตร์โรแมนติกสยองขวัญเรื่อง โบนส์แอนด์ออล ร่วมงานกับ ลูกา กวาดาญีโน อีกครั้ง เขามีตารางเล่นละครเวทีลอนดอนสเตจ ครั้งแรกที่ เดอะ โอลด์ วิก รับบทลีโอ โจเซฟ-คอนเนล ในละครเวทีเรื่อง 4000 ไมล์ โดยเอมี เฮอร์ซ็อก แสดงร่วมกับไอลีน แอทคินส์ รับบทเวรา เดิมกำหนดแสดงเดือนเมษายนปีพ.ศ. 2563 แต่ถูกเลื่อนออกไปเนื่องจากโควิด-19 เขายังจะรับบทบ็อบ ดีแลน ในภาพยนตร์ชีวประวัติเรื่อง going electric กำกับโดย เจมส์ แมนโกลด์ แต่ก็ถูกเลื่อนการถ่ายทำออกไปเนื่องจากโควิด-19 เช่นกัน ในเดือนพฤษภาคมปีพ.ศ. 2564 เขาได้รับบทวิลลี่ วองก้า ในภาพยนตร์เรื่องวองก้า กำกับโดยพอล คิง เริ่มถ่ายทำเมื่อตุลาคมปีพ.ศ. 2564 และกำหนดฉายเดือนมีนาคมปี 2565 ในเดือนตุลาคมได้มีประกาศว่าเขาจะรับบทพอล อะเทรดีส ในดูนภาคสอง กำหนดฉายวันที่ 20 เดือนตุลาคม พ.ศ. 2565
ภาพลักษณ์สาธารณะและแฟชั่น
สื่อหลายสำนักได้ยกให้ชาลาเมต์เป็นหนึ่งในนักแสดงที่มีความสามารถที่สุดแห่งยุค ในการแสดงเรื่องบิวตี้ฟูลบอย เคนเนท ทูราน จาก ลอสแองเจลิสไทม์ ได้เขียนไว้ว่า “เขาอาจเป็นนักแสดงชายแห่งยุคนี้” ในปีพ.ศ. 2561 เขาปรากฎชื่อในลำดับของ Forbes นักแสดงฮอลลีวู้ดอายุต่ำกว่า 30 ปีที่มีอิทธิพลสูงสุด
ชาลาเมต์ได้ถูกบรรยายด้วยสื่อว่าเป็นตัวแทนสัญลักษณ์ทางเพศและแฟชั่นไอค่อน ด้วยทรงผม สันกราม และเสน่ห์ทั้งแบบเพศหญิงและชายเป็นจุดเด่น นิตยสารโว้ก ได้ยกให้เขาเป็นผู้ชายที่มีอิทธิพลทางแฟชั่นสูงสุดในปีพ.ศ. 2562 และบอกว่าเขามี “การผสมผสานระหว่างขอบเขตลักษณะทางเพศทั้งชายและหญิง” ยิ่งไปกว่านั้นเขายังแต่งตัวเองโดยไม่มีสไตลิสต์อีกด้วย ในปี พ.ศ. 2563 เขาถูกยกให้เป็นผู้ชายที่แต่งตัวดีที่สุดในโลกโดยนิตยสาร GQ ชาลาเมต์เป็นหนึ่งในโฮสต์ของเม็ต กาล่า ร่วมกับนักร้องสาว บิลลี่ ไอลิช,นักเทนนิสอาชีพ นาโอมิ โอซากะ และนักรณรงค์อแมนด้า กอร์แมน งานนี้เป็นส่วนนึงของ  Costume Institute's exhibit In America:Lexicon of Fashion ในเดือนสิงหาคมปีพ.ศ. 2564 ชาลาเมต์ได้เป็นแบรนด์ เอมบาสเซเดอร์ของ คาเทียร์ ในเดือนธันวาคมปี พ.ศ. 2564 ชาลาเมต์ร่วมกับดีไซเนอร์ไฮเดอร์ แอคเคอร์แมน ได้ออกแบบเสื้อฮูดเพื่อนำกำไรไปบริจาคให้องค์กรช่วยเหลือสิทธิสตรีในอัฟกานิสถาน
ชีวิตส่วนตัว
ชาลาเมต์อาศัยในนิวยอร์ก เขาเป็นแฟนกีฬาและใฝ่ฝันอยากจะเป็นนักฟุตบอลในตอนเด็ก เขาเป็นแฟนคลับ   New York Knicks  และทีมฟุตบอลฝรั่งเศส  AS Saint-Étienne ชาลาเมต์ยังเป็นแฟนตัวยงเพลงฮิปฮอปอีกด้วย เขาถือว่าคิด คัดดี้ เป็นแรงบันดาลใจที่ทำให้เขาทำอาชีพนี้ ในปีพ.ศ. 2561-2563 เขาคบหากับ ลิลี่ โรส เดปป์
รางวัลและการเสนอชื่อ
ชาลาเมต์ได้ถูกเสนอชื่อเข้าชิงรางวัลออสการ์จากบทของเขาในเรื่องคอลมีบายยัวร์เนม และยังได้เข้าชิงแบฟตา,ลูกโลกทองคำ,สมาคมนักแสดงภาพยนตร์และโทรทัศน์,รางวัลภาพยนตร์คริติกส์ช้อยส์มูฟวี่ในสาขานักแสดงนำชาย ในช่วงเทศกาลรางวัลเดียวกัน ชาลาเมต์ได้รับการจดจำจากบทสมทบในเรื่องเลดี้เบิร์ด ได้รับการเสนอชื่อเข้าชิงรางวัลคริติกส์ช้อยส์มูฟวี่ในสาขานักแสดงโดยรวม รางวัลสมาคมนักแสดงภาพยนตร์และโทรทัศน์ในสาขานักแสดงโดดเด่นร่วมกับนักแสดงคนอื่นๆ สำหรับผลงานของเขาในบิวตี้ฟูลบอย เขาได้เข้าชิงแบฟตา,ลูกโลกทองคำ,สมาคมนักแสดงภาพยนตร์และโทรทัศน์,รางวัลภาพยนตร์คริติกส์ช้อยส์มูฟวี่ในสาขานักแสดงสมทบชาย
แหล่งข้อมูลอื่น
1995
สนามกีฬาหลักเกอโลราบุงการ์โน
สนามกีฬาหลักเกอโลราบุงการ์โน (Stadion Utama Gelora Bung Karno) เป็นสนามกีฬาอเนกประสงค์แห่งหนึ่ง ตั้งอยู่ในศูนย์กีฬาเกอโลราบุงการ์โนในเขตหมู่บ้านเกอโลรา ตำบลตานะฮ์อาบัง ใจกลางกรุงจาการ์ตา ประเทศอินโดนีเซีย สนามกีฬาแห่งนี้ตั้งชื่อตามซูการ์โนหรือ "บุงการ์โน" ประธานาธิบดีคนแรกของอินโดนีเซีย ส่วนมากใช้ในการแข่งขันฟุตบอล โดยมีความจุอยู่ที่ประมาณ 77,193 ที่นั่ง
ชื่อ
แม้ว่าสนามกีฬาแห่งนี้จะเป็นที่รู้จักในชื่อ สนามกีฬาเกอโลราบุงการ์โน (Stadion Gelora Bung Karno) หรือ สนามกีฬาเกเบกา (Stadion GBK) แต่ก็มีชื่อทางการว่า สนามกีฬา หลัก เกอโลราบุงการ์โน เนื่องจากในศูนย์กีฬาเกอโลราบุงการ์โนยังมีสนามกีฬาอื่น ๆ อีก เช่น สนามกีฬาเทนนิส เป็นต้น ในยุคระเบียบใหม่ของอินโดนีเซีย ศูนย์กีฬาเกอโลราบุงการ์โนถูกเปลี่ยนชื่อเป็น "ศูนย์กีฬาเกอโลราเซอนายัน" (Gelanggang Olahraga Gelora Senayan) ส่วนสนามกีฬาหลักของศูนย์ฯ ถูกเปลี่ยนชื่อเป็น สนามกีฬาหลักเกอโลราเซอนายัน (Stadion Utama Gelora Senayan) เมื่อ ค.ศ. 1969 ตามนโยบายเลิกทำให้เป็นซูการ์โน (de-Soekarnoisasi) ของประธานาธิบดีซูฮาร์โตในขณะนั้น หลังจากซูฮาร์โตหมดอำนาจ ศูนย์กีฬาและสนามกีฬาหลักก็ถูกเปลี่ยนชื่อกลับตามเดิมโดยประธานาธิบดีอับดูร์ระฮ์มัน วาฮิด ตามกฤษฎีกาประธานาธิบดีฉบับหนึ่งซึ่งมีผลบังคับตั้งแต่วันที่ 17 มกราคม ค.ศ. 2001
ประวัติ
การก่อสร้างเริ่มต้นขึ้นเมื่อวันที่ 8 กุมภาพันธ์ ค.ศ. 1960 และเสร็จในวันที่ 21 กรกฎาคม ค.ศ. 1962 โดยการก่อสร้างได้รับเงินสนันบสนุนจากการกู้เงินมาจากสหภาพโซเวียตในบางส่วน โดยเมื่อสนามสร้างเสร็จ สามารถจุผู้ชมได้มากถึง 108,000 คน แต่ในปัจจุบันก็เหลือเพียง 88,083 คน จากการปรับปรุงเพื่อการแข่งขันเอเชียนคัพ 2007 โดยสนามจะแบ่งเป็น 24 ส่วน กับ 12 ทางเข้า เพื่อเข้าไปในพื้นที่ส่วนบนและส่วนล่าง โดยคุณสมบัติพิเศษของสนามนี้คือการก่อสร้างหลังคาเหล็กขนาดใหญ่เป็นวงแหวนรอบสนาม โดยเรียกว่า "เตอมูเกอลัง" (แปลว่า แหวนที่บรรจบติดกัน) นอกจากการที่ไม่ให้ผู้ชมต้องนั่งชมตากแดดที่ร้อนแล้ว วัตถุประสงค์อีกอย่างหนึ่งก็คือ การที่ทำให้สนามนี้ดูยิ่งใหญ่อีกด้วย
สถานเอกอัครราชทูตสหพันธ์สาธารณรัฐเยอรมันประจำประเทศไทย
ความสัมพันธ์ทางการทูต
ความสัมพันธ์ทางการทูตระหว่างไทยกับเยอรมนี เริ่มเมื่อ พ.ศ. 2405 โดยมีการทำสนธิสัญญาทางไมตรีและการเดินเรือระหว่างกัน
เอกอัครราชทูตเยอรมันประจำประเทศไทยชื่อ นายรอล์ฟ  เพเทอร์ ก็อดฟรีด ชูลเซ่ (Rolf Schulze) เข้าปฏิบัติหน้าที่เมื่อเดือนตุลาคม พ.ศ. 2554
โหราน้ำเต้า
โหราน้ำเต้า อยู่ในวงศ์ Araceae เป็นพืชท้องถิ่นในเนปาล มีสารประกอบฟีโนลิกที่เรียกแพโอนอล หัวแห้งใช้เป็นยาแก้ลมชัก แก้อัมพาต สงบประสาท
พรีเมียร์ลีก ฤดูกาล 2013–14
พรีเมียร์ลีก ฤดูกาล 2013–14 (หรือเรียกว่า บาร์เคลย์สพรีเมียร์ลีก ด้วยเหตุผลด้านผู้สนับสนุน) เป็นการแข่งขันพรีเมียร์ลีก ฤดูกาลที่ 22 นับแต่เริ่มจัดการแข่งขันครั้งแรกในปี ค.ศ. 1992 เริ่มต้นฤดูกาลวันที่ 17 สิงหาคม ค.ศ. 2013 และสิ้นสุดในวันที่ 11 พฤษภาคม ค.ศ. 2014 มีทีมเข้าร่วมแข่งขันในลีก 20 ทีม โดยมี 17 ทีมเดิมจากฤดูกาลก่อน และอีก 3 ทีมที่เลื่อนชั้นขึ้นมาจากฟุตบอลลีกแชมเปียนชิป โดยมี 2 ทีมที่ได้เลื่อนชั้นโดยอัตโนมัติ ได้แก่ คาร์ดิฟฟ์ซิตี, ฮัลล์ซิตี และอีก 1 ทีมที่เป็นผู้ชนะในรอบเพลย์ออฟ คือ คริสตัลพาเลซ
โดยทีมที่ได้แชมป์ไป คือ แมนเชสเตอร์ซิตี ที่มีคะแนนทั้งหมด 86 คะแนน นับเป็นการได้แชมป์รายการนี้เป็นครั้งที่ 2 ต่อจากฤดูกาล 2011–12 และในฤดูกาลนี้ถือเป็นฤดูกาลที่ ลิเวอร์พูล ทีมที่เคยได้แชมป์ดิวิชั่นหนึ่งมาก่อนถึง 18 สมัย แต่ไม่เคยได้แชมป์ในรายการนี้เลย ใกล้เคียงกับการจะได้แชมป์มากที่สุด โดยสามารถขึ้นนำเป็นทีมอันดับหนึ่งในอันดับตารางได้ในระยะเวลาหนึ่งในช่วงท้ายฤดูกาล และทำสถิติเป็นทีมที่ชนะติดต่อกันมากที่สุดคือ 11 ครั้ง แต่ในระยะเวลา 2 สัปดาห์ก่อนสิ้นสุดฤดูกาล ก็เกิดเหตุการณ์ลื่นในตำนาน โดยแพ้ต่อ เชลซี และเสมอกับ คริสตัลพาเลซ จึงทำให้แมนเชสเตอร์ซิตี สามารถแซงนำหน้าและคว้าแชมป์ไปในที่สุด ด้วยคะแนน 86 คะแนน ส่วนลิเวอร์พูลได้เพียงอันดับ 2 ได้ไปทั้งสิ้น 84 คะแนน
ทีม
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2012-13 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2012-13
ทีมและชุดแข่งขัน
หมายเหตุ: ธงแสดงชาตินั้นเป็นไปภายใต้กฎของฟีฟ่า นักฟุตบอลและผู้จัดการอาจจะถือมากกว่า 1 สัญชาติ
แฮท-ทริคส์
4 ผู้เล่นที่ทำคนเดียว 4 ประตู
ผู้จัดการทีมยอดเยี่ยมแห่งฤดูกาลของพรีเมียร์ลีก
โทนี พูลิส คว้ารางวัลผู้จัดการทีมประจำฤดูกาลของพรีเมียร์ลีก
นักฟุตบอลยอดเยี่ยมแห่งปีของพีเอฟเอ
รางวัลนักฟุตบอลยอดเยี่ยมแห่งปีของพีเอฟเอ ได้แก่ ลุยส์ ซัวเรซ
ทีมยอดเยี่ยมประจำปีของพีเอฟเอ
ทีมยอดเยี่ยมประจำปีของพีเอฟเอ ได้แก่:
นักฟุตบอลยอดเยี่ยมแห่งปีของสมาคมผู้สื่อข่าวอังกฤษ
รางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ ได้แก่ ลุยส์ ซัวเรซ.
นักฟุตบอลดาวรุ่งยอดเยี่ยมแห่งปีของพีเอฟเอ
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เอแดน อาซาร์.
รางวัลถุงมือทองคำ
รางวัลถุงมือทองคำ ได้แก่ ปีเตอร์ เช็ค ของ เชลซี และ วอยแชค ชแชนสนือ ของ อาร์เซนอล.
รางวัลพรีเมียร์ลีกแฟร์เพลย์ลีก
รางวัลพรีเมียร์ลีกแฟร์เพลย์ลีก ได้แก่ทีม ลิเวอร์พูล
Sarcanthemum
Sarcanthemum เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ Sarcanthemum coronopus.
อี แช-ย็อน
ชีวิตช่วงแรก
แช-ย็อน เกิดเมื่อวันที่ 11 มกราคม ค.ศ. 2000 ที่เมืองยงอิน จังหวัดคย็องกี ในประเทศเกาหลีใต้ มีพี่น้องทั้งหมด 3 คน โดยแช-ย็อนเป็นบุตรคนแรก มีน้องสาวชื่อ อี แช-รย็อง (ซึ่งปัจจุบันเป็นหนึ่งในสมาชิกเกิร์ลกรุป อิดจี) และน้องสาวคนเล็กชื่อ อี แช-มิน แช-ย็อนจบการศึกษาในระดับประถมศึกษาที่โรงเรียนประถมซอชอน ระดับมัธยมศึกษาตอนต้นและมัธยมศึกษาตอนปลายที่โรงเรียนมัธยมซอชอน
ในปีค.ศ. 2013 แช-ย็อนได้เข้าร่วมแข่งขันในรายการเคป็อปสตาร์3 ซึ่งด้วยความสามารถทำให้เธอได้เข้ามาเป็นเด็กฝึกหัดในสังกัดเจวายพีเอนเตอร์เทนเมนต์ในขณะที่เธอมีอายุ 12 ปี และทำให้ในปีค.ศ. 2015 เธอได้เข้าร่วมแข่งขันอีกครั้งในรายการซิกซ์ทีนเพื่อค้นหาสมาชิกเกิร์ลกรุปทไวซ์แต่กลับไม่ได้ถูกคัดเลือก แช-ย็อนจึงออกจากค่ายเจวายพีมาเป็นเด็กฝึกหัดในค่ายดับบลิวเอ็มเอนเตอร์เทนเมนต์
ไอซ์วัน
หลังจากที่แช-ย็อนย้ายมาเป็นเด็กฝึกหักของค่ายดับบลิวเอ็มเอนเตอร์เทนเมนต์เป็นระยะเวลา 4 ปี ทำให้ในปีค.ศ. 2018 เธอได้เข้าร่วมแข่งขันในรายการพรอดิวซ์โฟร์ตีเอต ที่ออกอากาศทางเอ็มเน็ต ด้วยความสามารถทำให้แช-ย็อนผ่านเข้ารอบ 12 คนสุดท้ายจึงได้เป็นหนึ่งในสมาชิกเกิร์ลกรุปไอซ์วันโดยมีตำแหน่งเป็นนักร้องนำและนักเต้นหลักของวง
การทำนายวันสิ้นโลก พ.ศ. 2554
'''การทำนายวันสิ้นโลก พ.ศ. 2554''' โดยนักจัดวิทยุคริสเตียนชาวอเมริกัน แฮโรลด์ แคมปิง ว่า การรับขึ้นสู่สวรรค์ (Rapture) และวันพิพากษาจะเกิดขึ้นในวันที่ 21 พฤษภาคม พ.ศ. 2554  และจุดสิ้นสุดของโลกจะเกิดขึ้นในอีกห้าเดือนให้หลังในวันที่ 21 ตุลาคม พ.ศ. 2554 แคมปิง ประธานของเครือข่ายวิทยุครอบครัวคริสเตียน อ้างไบเบิลเป็นแหล่งข้อมูลและว่า วันที่ 21 พฤษภาคม จะเป็นวันรับขึ้นสู่สวรรค์และวันพิพากษา "เกินกว่าเงาของความสงสัย" แคมปิงเสนอว่า วันสิ้นโลกน่าจะเกิดขึ้นเมื่อเวลา 18.00 น. ตามเวลาท้องถิ่น โดยการรับขึ้นสู่สวรรค์นั้นจะเกิดขึ้นไล่ตามเขตเวลาของโลก ผู้สนับสนุนเขาบางคนอ้างว่า ประชากรโลกราว 200 ล้านคน (ประมาณ 3% ของประชากรโลก) จะถูกรับขึ้นสู่สวรรค์
กลุ่มคริสเตียนข้างมาก รวมทั้งผู้เชื่อโปรแตสแตนท์และคาทอลิก ไม่ยอมรับการทำนายของแคมปิง บางคนปฏิเสธการทำนายอย่างชัดเจน   โดยอ้างข้อความจากไบเบิลซึ่งมีข้อความตอนหนึ่งที่ว่า "แต่วันนั้นโมงนั้นไม่มีใครรู้ ถึงบรรดาทูตสวรรค์ในสวรรค์หรือพระบุตรก็ไม่รู้ รู้แต่พระบิดาองค์เดียว" (มาระโก 13:32) คำสัมภาษณ์กลุ่มผู้นำโบสถ์ระบุว่า พวกเขาทั้งหมดวางกำหนดการกิจกรรมของโบสถ์ตามปกติในวันอาทิตย์ที่ 22 พฤษภาคม ก่อนหน้านี้แคมปิงเคยทำนายไว้ว่า การรับขึ้นสู่สวรรค์จะเกิดขึ้นในเดือนกันยายน พ.ศ. 2537
หลังปรากฏว่าคำทำนายไม่เป็นจริง ความสนใจของสื่อมุ่งไปยังปฏิกิริยาจากแคมปิงและผู้สนับสนุนเขา วันอาทิตย์ที่ 22 พฤษภาคม แคมปิงปรากฏตัวจากบ้านของเขาเป็นเวลาสั้น ๆ โดยขอเวลาคิดทบทวน เขาว่า เขาจะแถลงการณ์ต่อสาธารณะในวันจันทร์ที่ 23 พฤษภาคม และในวันนั้น แคมปิงแถลงว่าวันที่ 21 พฤษภาคมเป็นวันพิพากษา "ทางจิตวิญญาณ" และการรับขึ้นสู่สวรรค์ทางกายภาพจะเกิดขึ้นในวันที่ 21 ตุลาคม พ.ศ. 2554 พร้อมกับที่พระเจ้าจะทำลายทั้งเอกภพ
ศูนย์วิจัยและติดตามความเป็นธรรมทางสุขภาพ คณะแพทยศาสตร์ มหาวิทยาลัยนเรศวร
ศูนย์วิจัยและติดตามความเป็นธรรมทางสุขภาพ คณะแพทยศาสตร์ มหาวิทยาลัยนเรศวร เป็นศูนย์วิจัยด้านดัชนีความเป็นธรรมทางการแพทย์และการสาธารณสุข โดยเป็นหน่วยงานอิสระในคณะแพทยศาสตร์ มหาวิทยาลัยนเรศวร สำนักงานตั้งอยู่ ณ อาคารคณะแพทยศาสตร์และคณะวิทยาศาสตร์การแพทย์ มหาวิทยาลัยนเรศวร อำเภอเมืองพิษณุโลก จังหวัดพิษณุโลก ปัจจุบันได้รับการจดทะเบียนเป็นมูลนิธิศูนย์วิจัยและติดตามความเป็นธรรมทางสุขภาพ(มศธส.) สำนักงานตั้งอยู่ที่ 173/113 หมู่ที่ 7 ถนนพิษณุโลก-นครสวรรค์ ตำบลท่าโพธิ์ อำเภอเมือง จังหวัดพิษณุโลก 65000
ประวัติ
เมื่อปี พ.ศ. 2526 ที่เมืองอัลมาเตอ (ประเทศคาซัคสถานในปัจจุบัน) องค์การอนามัยโลกได้ให้คำประกาศสุขภาพดีถ้วนหน้า โดยเน้นความสำคัญเรื่องความเป็นธรรม (Equity) ของการเข้าถึงบริการสาธารณสุขและความเป็นธรรมของสถานะสุขภาพของประชาชนทุกคน โดยไม่แยกฐานะทางสังคม แต่เนื่องจากความยากของการประเมินความเป็นธรรมอย่างเป็นระบบ ทำให้คำประกาศนี้ยังไม่ได้รับการตอบสนองที่ดีนัก มหาวิทยาลัยนเรศวรจึงให้ความสำคัญกับปัญหาทางด้านสุขภาพของประชาชน ซึ่งควรได้รับการดูแลเอาใจใส่จากหน่วยงานที่เกี่ยวข้องอย่างจริงจัง สภามหาวิทยาลัยนเรศวรจึงได้มีมติอนุมัติให้จัดตั้งศูนย์วิจัยและติดตามความเป็นธรรมทางสุขภาพ (ศธส.) ในปี พ.ศ. 2541 โดยให้เป็นหน่วยงานอิสระในคณะแพทยศาสตร์ มหาวิทยาลัยนเรศวร
มิตซูบิชิ แลนเซอร์ อีโวลูชัน
มิตซูบิชิ แลนเซอร์ อีโวลูชั่น (Mitsubishi Lancer Evolution) หรือ อีโว (Evo) เป็นรุ่นรถในเครือของ มิตซูบิชิ แลนเซอร์ มีตัวถังรถคล้ายแลนเซอร์ทั่วไป แต่มีเครื่องยนต์ที่มีสมรรถนะสูงกว่า สอดคล้องกับคำว่า Evolution ซึ่งแปลว่า วิวัฒนาการ แลนเซอร์ อีโวลูชั่น จึงหมายถึง แลนเซอร์รุ่นพิเศษที่ได้วิวัฒนาการขึ้นมาเป็นรถแข่งที่เครื่องยนต์มีความแรงกว่าแลนเซอร์ทั่วไป อีโวลูชันรุ่น 1 ถึง 9 จะใช้เครื่องยนต์รุ่น 4G63 เทอร์โบชาร์จ 2,000 ซีซี ขับเคลื่อนสี่ล้อ
ศูนย์วิจัยและติดตามความเป็นธรรมทางสุขภาพ คณะแพทยศาสตร์ มหาวิทยาลัยนเรศวร
วัตถุประสงค์
การจัดตั้งศูนย์วิจัยและติดตามความเป็นธรรมทางสุขภาพ (ศธส.) มีวัตถุประสงค์เพื่อวิจัยค้นหาดัชนีความเป็นธรรมทางสุขภาพในแง่มุมต่างๆ และทดสอบความน่าเชื่อถือ ตลอดจนการนำไปใช้ประโยชน์ได้ของดัชนีเหล่านั้น สร้างเครือข่าย ส่งเสริมการวิจัยและการใช้ประโยชน์จากดัชนีความเป็นธรรมทางสุขภาพกับนักวิชาการสาขาต่างๆ และกับผู้วางแผนนโยบายสาธารณสุขและนโยบายสาธารณะในหน่วยงานต่างๆ ทั้งในประเทศและต่างประเทศ เป็นศูนย์ข้อมูลและเฝ้าติดตามการเปลี่ยนแปลงสถานภาพของความเป็นธรรมทางสุขภาพในประเทศไทย.
มิตซูบิชิ แลนเซอร์ อีโวลูชัน
อีโวลูชั่น รุ่นที่ 1 ผลิตขึ้นครั้งแรกใน พ.ศ. 2535 โดยใช้ตัวถังของแลนเซอร์รุ่นที่ 6 อีโวลูชั่นที่ใช้เครื่องยนต์รุ่น 4G63 วิวัฒนาการไปถึงรุ่นที่ 9 ในขณะที่อีโวลูชั่นพัฒนาไปถึงรุ่นที่ 10 และเปลี่ยนเครื่องยนต์เป็นรุ่น 4B11 เทอร์โบชาร์จ ขนาดความจุ 2,000 ซีซี เพราะอีโวลูชันมีการพัฒนาประสิทธิภาพ สมรรถนะค่อนข้าวเร็ว ดังนั้น การเกิดโมเดลเชนจ์จึงมีบ่อย ช่วงเวลาของแต่ละรุ่นจึงสั้น
ศูนย์วิจัยและติดตามความเป็นธรรมทางสุขภาพ คณะแพทยศาสตร์ มหาวิทยาลัยนเรศวร
วัตถุประสงค์
ในการจดทะเบียนจัดตั้งเป็นมูลนิธิศูนย์วิจัยและติดตามความเป็นธรรมทางสุขภาพ(มศธส.) มีวัตถุประสงค์เพื่อ บริหารจัดการและสร้างองค์ความรู้ด้านความเป็นธรรมทางสุขภาพและสังคม สนับสนุนให้สังคมและกลุ่มต่างๆ ในระบบสุขภาพสร้างความตื่นตัวแก่สังคมด้วยกิจกรรมติดตาม ความเป็นธรรมทางสุขภาพและสังคม ส่งเสริมและฝึกอบรมให้เกิดผู้มีความรู้ความชำนาญในการติดตามความเป็นธรรมทางสุขภาพและสังคม ร่วมมือหรือดำเนินการให้กับหน่วยงานภาครัฐหรือองค์กรไม่แสวงหากำไรอื่นๆ เพื่อการวิจัยค้นคว้า การศึกษา และการสาธารณประโยชน์ และไม่ดำเนินการเกี่ยวข้องกับการเมืองแต่ประการใด ฯลฯ
มิตซูบิชิ แลนเซอร์ อีโวลูชัน
เดิมทีนั้น ทางมิตซูบิชิขายอีโวลูชันภายในประเทศญี่ปุ่นเท่านั้น ไม่ส่งออก แต่ทว่า กลุ่มบริษัทนำเข้ารถยนต์อิสระ จึงได้ใช้สิทธิตามกฎหมายเป็นผู้ส่งอีโวลูชั่นออกไปขายตามตลาดภูมิภาคต่างๆ ของโลก จนอีโวลูชั่นกลายเป็นรถที่มีชื่อเสียง มิตซูบิชิจึงตัดสินใจเริ่มส่งออกอีโวลูชั่นไปขายเองในปี พ.ศ. 2546 โดยเริ่มส่งออกอีโวลูชั่นเองในรุ่นที่ 8 เป็นรุ่นแรก
โปเกมอน X และ Y
โปเกมอน เอกซ์และวาย (ポケットモンスター X・Y (Poketto Monsutā Ekkusu & Wai); ) เป็นวิดีโอเกมสวมบทบาทที่พัฒนาโดยเกมฟรีก จำหน่ายโดยบริษัท โปเกมอน จำกัดและนินเท็นโด สำหรับเครื่องเล่นนินเท็นโด 3ดีเอส เกมเป็นเกมลำดับแรกในรุ่นที่หกของเกมชุดโปเกมอน เกมประกาศเปิดตัวครั้งแรกในวันที่ 8 มกราคม ค.ศ. 2013 โดยซะโตะรุ อิวะตะ ผ่านรายการนินเท็นโดไดเรกต์ ทั้งภาคเอกซ์และวายออกจำหน่ายทั่วโลกในวันที่ 12 ตุลาคม ค.ศ. 2013 ทำให้เป็นเกมแรกที่นินเท็นโดวางจำหน่ายพร้อมกันทั่วโลกในทุกภูมิภาค
มิตซูบิชิ แลนเซอร์ อีโวลูชัน
สำหรับในประเทศไทย อีโวลูชั่นของจริงพบเห็นได้น้อยมาก เพราะด้วยสมรรถนะสูงและออพชั่นต่างๆ ของอีโวลูชั่น ทำให้มีราคาแพง และยิ่งเมื่อรวมภาษีและค่าการตลาดต่างๆ เข้าไปแล้ว อีโวลูชั่นมีราคาแพงมาก ผู้ใช้ที่ต้องการรถที่เครื่องแรงจึงเปลี่ยนใจซื้อมิตซูบิชิ แลนเซอร์ ไปแต่งเองเสียมากกว่า ทำให้ อีโวลูชั่นในไทยหายากมาก
โปเกมอน X และ Y
เช่นเดียวกับภาคก่อนหน้า แต่ละเกมเป็นการเดินทางของโปเกมอนเทรนเนอร์หนุ่มสาว (และเพื่อน ๆ ของเทรนเนอร์) ขณะที่พวกเขาคอยฝึกฝนโปเกมอนไปด้วย ครั้งนี้ เนื้อเรื่องเกิดขึ้นที่ภูมิภาคคาลอส ยึดตามทางตอนเหนือของประเทศฝรั่งเศส โดยวัตถุประสงค์ของเกมคือกำจัดองค์กรอาชญากรรมชื่อ ทีมแฟลร์ (Team Flare) ขณะที่ต้องพยายามเข้าแข่งขันโปเกมอนลีกแชมเปียน (Pokémon League Champion) ด้วย ภาคเอกซ์และวายนำเสนอโปเกมอนสายพันธุ์ใหม่ 72 ชนิด และมีคุณสมบัติใหม่ เช่น รูปแบบภูติ (Fairy) การแต่งตัวตัวละคร ระบบการต่อสู้และกลไกการฝึกฝนที่ปรับใหม่ และกราฟิก 3 มิติหลายเหลี่ยมที่แก้ไขใหม่ทั้งหมด (แทนที่สไปรต์ที่ใช้ในเจนเนอเรชันเก่า) โปเกมอนร่างใหม่ที่เรียกว่า "เมกาอีโวลูชัน" (Mega Evolution) ให้ผู้เล่นพัฒนาร่างต่อจากร่างสุดท้ายออกไปอีก โดยปัจจุบันมีร่างใหม่ 30 ร่าง เกมทั้งสองภาคเป็นอิสระต่อกัน แต่นำเสนอโครงเรื่องเหมือนกัน และแม้ว่าจะสามารถเล่นแยกกันได้ การแลกเปลี่ยนโปเกมอนระหว่างสองเกมเป็นสิ่งจำเป็นที่จะทำให้ผู้เล่นสะสมโปเกมอนได้ทุกสายพันธุ์
มิตซูบิชิ แลนเซอร์ อีโวลูชัน
รุ่นที่ 1 (CD9A; พ.ศ. 2535 - 2537)
อีโวลูชันรุ่นแรก ใช้ตัวถังของแลนเซอร์รุ่นที่ 6 หรือโฉม E-CAR ได้เข้าร่วมการแข่งขัน World Rally Championship ขุมพลัง 4G63 DOHC 16 วาล์ว มีเทอร์โบชาร์จและอินเตอร์คูลเลอร์ ให้กำลังสูงสุด 247 แรงม้า ที่6,000 รอบต่อนาที และแรงบิดสูงสุด 31.6 กิโลกรัม-เมตร ที่ 3,000 รอบต่อนาที ใช้เกียร์ธรรมดา 5 สปีด ส่งกำลังลงสู่ระบบขับเคลื่อนสี่ล้อ คู่หน้าแบบมีรูระบายความร้อน
โปเกมอน X และ Y
ขณะออกจำหน่าย ภาคเอกซ์และวายได้รับการตอบรับที่ดีจากนักวิจารณ์ที่ยกย่องระบบการเล่นที่ก้าวหน้าไป และนวัตกรรมครั้งใหญ่ที่ผู้พัฒนานำมาสู่แฟรนไชส์ เกมซึ่งได้รับความคาดหวังสูง ประสบความสำเร็จเชิงพาณิชย์ ขายได้ 4 ล้านหน่วยทั่วโลกในสุดสัปดาห์แรก เอาชนะภาคแบล็กและไวต์ และทำให้เป็นเกมที่ขายได้เร็วที่สุดสำหรับเครื่อง 3ดีเอส นับถึงเดือนธันวาคม ค.ศ. 2015 เกมขายได้ 14.46 ล้านหน่วย กลายเป็นเกมที่ขายดีที่สุดในเครื่องเล่นดังกล่าว
มิตซูบิชิ แลนเซอร์ อีโวลูชัน
รุ่นที่ 1 (CD9A; พ.ศ. 2535 - 2537)
ด้านมิติ ความยาวตัวถัง 4310 มิลลิเมตร กว้าง 1695 มิลลิเมตร สูง 1395 มิลลิเมตร ระยะฐานล้อ 2500 มิลลิเมตร น้ำหนักตัวรถ 1170-1240 กิโลกรัม
รุ่นที่ 3 (CE9A EVO III; พ.ศ. 2538 - 2539)
อีโวลูชันรุ่นที่ 3 ได้มีการติดตั้งแอโรพาร์ท และสปอยเลอร์รอบคัน เพื่อเพิ่มแรงกด(ให้ยึดติดกับพื้นถนน กันลอย) และลดค่าการต้านทานอากาศ(แอโรไดนามิค)ลง ทำให้รถพุ่งได้ดียิ่งขึ้น และเปลี่ยนคอมเพรสเซอร์ของระบบเทอร์โบชาร์จ ทำให้มีกำลังเพิ่มขึ้นอีก จาก 256 เป็น 270 แรงม้า ที่ 6250 รอบต่อนาที (เครื่องยนต์ 2000 ซีซี) ทอร์ค 31.6 กิโลกรัม-เมตร ที่ 3000 รอบต่อนาที ใช้เกียร์ธรรมดา 5 สปีด น้ำหนักรถ 1190-1260 กิโลกรัม ส่วนมิติกว้างยาวและระยะฐานล้อคงเดิม
รุ่นที่ 4 (CN9A; พ.ศ. 2539 - 2541)
อีโวลูชันรุ่นที่ 4 ได้เปลี่ยนมาใช้ตัวถังพื้นฐานของแลนเซอร์รุ่นที่ 7 หรือ โฉมท้ายเบนซ์ หรือแลนเซอร์เอ็มจี ตัวถังยาว 4330 มิลลิเมตร กว้าง 1690 มิลลิเมตร สูง 1415 มิลลิเมตร ระยะฐานล้อ 2510 มิลลิเมตร น้ำหนัก1260 - 1350 กิโลกรัม เป็นได้มีการเปลี่ยนมาใช้พวงมาลัยแบบ 3 ก้านทรงสปอร์ต มีการติดตั้งถุงลมนิรภัย และระบบ Active Yaw Control หรือระบบควบคุมแรงบิดล้อหลังเป็นรุ่นแรกของโลก ทำให้สามารถเข้าโค้งได้ที่ความเร็วสูง และทรงตัวได้ดีเมื่อเบรกกะทันหัน
เครื่องยนต์ที่ใช้ ยังเป็นเครื่อง 4G63 ขนาด 2000 ซีซี เช่นเดียวกับรุ่นก่อนหน้าทั้ง 3 รุ่น แต่ใช้เครื่องยนต์แบบเทอร์โบคู่ (Twin Scroll Turbo) ปรับสมรรถนะขึ้น โดยมีกำลัง 276 แรงม้า ที่ 6500 รอบต่อนาที และแรงบิดสูงสุด 36.0 กิโลกรัม-เมตร ที่ 3000 รอบต่อนาที นอกจากนี้ยังมีการย้ายตำแหน่งเครื่องยนต์เยื้องมาทางฝั่งคนขับ เพื่อให้ทำงานประสานกับเกียร์ธรรมดา 5 สปีดได้ดียิ่งขึ้น
ด้านการตกแต่งภายใน อีโวลูชัน โฟว์ ถือเป็นรุ่นแรก ในตระกูลอีโวลูชัน ที่ติดตั้งพวงมาลัย 3 ก้านทรงสปอร์ตที่ฝังถุงลมนิรภัยด้านคนขับจาก MOMO เอาไว้ โดยใช้ด้ายสีแดง เย็บหนังหุ้มพวงมาลัยเอาไว้ ขณะที่หัวเกียร์หุ้มหนังด้วยเช่นกันกระนั้น สิ่งที่ยังไม่เปลี่ยนไป นั่นคือ มิตซูบิชิ ยังคงใช้บริการเบาะนั่งแบบบักเก็ตซีต บุผ้าจาก RECARO ตามเคย มาตรวัดขาว ตัวเลขเรืองแสงสีแดง เครื่องปรับอากาศดิจิตอลแบบสหกรณ์ พบได้ในรถรุ่นหรูๆของค่ายนี้
มีให้เลือกทั้งรุ่น RS – "Rally Sport" – สำหรับลูกค้าที่ต้องการรถสภาพเดิม ไปโมดิฟายต่อเพื่อลงแข่งในสนาม และรุ่น GSR – "Gran Sport Racing" – สำหรับลูกค้าทั่วไป
รุ่นที่ 5 (CP9A EVO V; พ.ศ. 2541 - 2542)
อีโวลูชันรุ่นที่ 5 ได้เพิ่มช่องรับอากาศขนาดใหญ่เพื่อระบายความร้อนในเครื่องยนต์ ตัวถังยาว 4350 มิลลิเมตร กว้าง 1770 มิลลิเมตร สูง 1405-1415 มิลลิเมตร หนัก 1260 - 1360 กิโลกรัม เครื่องยนต์มีแรงม้าเท่าเดิม แต่แรงบิดเพิ่มเป็น 38.1 กิโลกรัม-เมตร ที่ 3000 รอบต่อนาที
รุ่นที่ 6 (CP9A EVO VI; พ.ศ. 2542 - 2544)
อีโวลูชันรุ่นที่ 6 ได้มีการปรับปรุงระบบแอโรพาร์ท และระบบหล่อเย็นเครื่องยนต์ให้ได้ตามมาตรฐานของ Fédération Internationale de l'Automobile หรือ FIA ปรับปรุงระบบ Active Yaw Control ให้ทันสมัยขึ้น เปลี่ยนแกนเทอร์ไบน์เป็นไททาเนียม ปรับปรุงระบบสั่นสะเทือนเพื่อให้ยึดเกาะถนนได้ดีขึ้น
ในปีเดียวกัน มิตซูบิชิได้ผลิตแลนเซอร์ อีโวลูชัน เวอร์ชันพิเศษ เพื่อเป็นเกียรติให้ ทอมมี มาคิเนน (Tommi Makinen) ซึ่งเป็นนักแข่งแรลลี่อาร์ตของทีมมิตซูบิชิ ที่ได้ใช้แลนเซอร์ อีโวลูชัน คว้าชัยชนะในอันดับต้นๆ ในการแข่งแรลลี่อาร์ตระดับโลกได้หลายครั้ง โดยยึดการตกแต่งด้วยสีแดง ออกแบบชุดแอโรพาร์ทใหม่ทั้งหมด พร้อมฝาปิดถังน้ำมันแบบใหม่เพื่อกันการกระฉอกในการเข้าโค้งด้วยความเร็วสูง
เครื่องยนต์ของอีโวลูชัน 6 มีแรงม้าเท่าเดิม แต่แรงบิด เปลี่ยนเป็น 38.1 กิโลกรัม-เมตร ที่ 2750 รอบต่อนาที และอีโวลูชันรุ่นที่ 6 ได้ปรากฏตัวในภาพยนตร์เรื่อง Taxi 2 โดยเป็นรถของแก๊งค์ยากูซ่า ในฉากที่ไล่กวดรถ เปอรโยต์ 406 และพุ่งเข้าชนรถถัง ในขณะที่เปอร์โยต์ 406 พุงลอยข้ามรถถังไป
รุ่นที่ 7 (CT9A EVO VII; พ.ศ. 2544 - 2546)
อีโวลูชันรุ่นที่ 7 ได้เปลี่ยนมาใช้ตัวถังของแลนเซอร์รุ่นที่ 8 หรือ แลนเซอร์ ซีเดีย (Lancer Cedia) ตัวถังยาว 4455มม. กว้าง 1770มม.สูง 1450 มม. ระยะฐานล้อ 2625มม. หนัก 1320-1400 กก.
รุ่นที่ 7 ยังใช้เครื่องยนต์ 4G63 แต่ปรับปรุงระบบทางเดินไอเสียให้ระบายไอเสียได้ดีขึ้น มีแรงม้าสูงสุด 280 แรงม้า แรงบิดสูงสุด 39.4 กิโลกรัม-เมตร ส่งกำลังด้วยเกียร์ธรรมดา 5 จังหวะ ระบบขับเคลื่อนเปลี่ยนมาใช้ระบบ Active Center Differential แทนระบบ Viscous Coupling ติดตั้งระบบไฮดรอลิกควบคู่กับระบบคลัตช์หลายแผ่น และติดตั้งระบบเรกแบบ ABS และระบบกระจายแรงเบรก EBD มีระบบลดความร้อนของจานเบรก และวาล์วปรับแรงดันน้ำมันเบรก Pressure Control Value;PVC
นอกจากนี้ อีโวลูชันรุ่นที่ 7 เป็นรุ่นแรก(และรุ่นเดียว)ของตระกูลอีโวลูชันที่มีการผลิตเกียร์อัตโนมัติขาย [ด้วยเพราะตั้งแต่อดีตจนถึงปัจจุบัน ผู้ที่ศึกษาเรื่องรถจะทราบดีว่า เกียร์อัตโนมัติจะส่งกำลังได้น้อยกว่าเกียร์ธรรมดาอย่างเห็นได้ชัด (อันที่จริง เปราะบางกว่าด้วย) ซึ่งเมื่อการส่งแรงอันเปรียบเหมือนหัวใจของรถสปอร์ตทำได้ไม่สมบูรณ์ จึงไม่นิยมซื้อรถเกียร์อัตโนมัติเป็นรถสปอร์ต] แต่ในรุ่นที่ 7 นี้ ได้มีการผลิตเกียร์อัตโนมัติในอีโวลูชนเป็นรุ่นแรก แต่ก็แน่นอน มีกำลังน้อยกว่า คือ มีกำลัง 264 แรงม้า (เกียร์กระปุก 280) และมีแรงบิด 35 กิโลกรัม-เมตร (เกียร์กระปุก 39)
รุ่นที่ 8 (CT9A EVO VIII; พ.ศ. 2546 - 2548)
อีโวลูชันรุ่นที่ 8 เป็นรุ่นแรกที่มิตซูบิชิได้ส่งออกไปขายในประเทศอเมริกาเป็นครั้งแรก มีการปรับปรุงระบบอินเตอร์คูลเลอร์และเทอร์โบชาร์จ เพิ่มความทนทานของก้านลูกสูบอลูมีเนียม ก้านสูบแบบเหล็กหล่อ เปลี่ยนไปใช้สปริงวาล์วแบบเบา เพื่อลดแรงเสียดทานในการทำงาน พร้อมระบบ ACD แบบใหม่ เลือกการทำงานตามสภาพถนนได้ 3 แบบ คือ ฝุ่นกรวด(Gravel), ถนนลาดยาง(Tarmac) และพื้นหิมะ (Snow)
ในประเทศญี่ปุ่น อีโวลูชันมีกำลังสูงสุด 280 แรงม้า ที่6500 รอบต่อนาที และแรงบิดสูงสุด 40.1 กิโลกรัม-เมตร ที่3500 รอบต่อนาที นอกจากนี้ ยังมีระบส่งกำลังด้วยเกียร์ธรรมดาแบบอัตราทดชิด (Close Ration) คือการที่ความแตกต่างของขนาดเฟืองในแต่ละเกียร์นั้นน้อยกว่ารถทั่วไป ทำให้แต่ละเกียร์สามารถส่งกำลังได้มากกว่า ส่วนในประเทศอเมริกา มิตซูบิชิจำเป็นต้องลดกำลังและแรงบิดเครื่องยนต์ลดมา เพื่อให้เครื่องยนต์ใช้เชื้อเพลิงน้อย และมีมลภาวะต่ำกว่าอีโวลูชันในญี่ปุ่น เพื่อให้ผ่านมาตรฐานไอเสียสะอาดระดับ LEV1 - LEV ของมลรัฐแคลิฟอร์เนีย
โครงสร้างตัวถังมีความยาว 4490-4535 มม. กว้าง 1770 มม. สูง 1450 มม. ระยะฐานล้อ 262 5มม. น้ำหนักตัวรถ 1320-1410 กก. ห้องโดยสารตกแต่งโดยเน้นโทนสีดำเป็นหลัก แผงหน้าปัดคอนโซลเพิ่มตัวเลขความเร็วสูงในหน้าปัดขึ้นไปถึง 260 กิโลเมตรต่อชั่วโมง
รุ่นที่ 9 (CT9A EVO IX & CT9W; พ.ศ. 2548 - 2550)
ตัวถังยาว 4490 มม. กว้าง 1770 มม. สูง 1450 มม. ฐานล้อ 2625 มม. น้ำหนักตัวรถ 1310 - 1490 กก.
รุ่นที่ 10 (CZ4A; พ.ศ. 2550 - 2559)
ในรุ่นที่ 10 ได้เปลี่ยนไปใช้ตัวถังใหม่ของแลนเซอร์รุ่นที่ 9 หรือโฉมหน้าฉลาม ตัวถังยาว 4495 มม. กว้าง 1810 มม. สูง 1480มม. ระยะฐานล้อ 2650 มม. น้ำหนักรถ 1420 - 1600 กก. มีการนำอะลูมิเนียมมาผลิตฝากระโปรง, พื้นตัวถังของห้องเก็บสัมภาระ, หลังคา, กันชน, แผงประตูทั้ง4บาน เพื่อเป็นการลดน้ำหนักของตัวรถ(รถใหญ่กว่ารุ่นก่อนมาก แต่น้ำหนักมากกว่าเล็กน้อย) และได้เปลี่ยนไปใช้เครื่องยนต์ 4B11 2000 ซีซี ให้กำลังได้ไม่ต่ำกว่า 280 แรงม้า แรงบิด 43 กิโลกรัม-เมตร และมีรุ่นพิเศษ ชื่อ super evo limited ทำการติดตั้งเครื่องยนต์ V8 ความจุ6200ซีซี แรงม้า 680 แรงบิด850นิวตันเมตร
ธงชาติเลบานอน
ธงชาติเลบานอน (علم لبنان) มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงภายในแบ่งเป็น 3 ส่วนตามแนวนอน เป็นสีแดง-ขาว-แดง ตามลำดับ โดยแถบสีขาวมีความกว้างเป็นสองเท่าของแถบสีแดง (สัดส่วนริ้วธง 1:2:1) ที่กลางธงในแถบสีขาวมีรูปต้นซีดาร์สีเขียว มีความกว้างเป็นหนึ่งในสามส่วนของด้านยาวของธง และความสูงของต้นซีดาร์นั้นจรดแถบสีแดงทั้งสองด้านพอดี ธงนี้ได้ออกแบบขึ้นที่บ้านของซาเอ็บ ซาลาม (Saeb Salam) สมาชิกรัฐสภาเลบานอน ที่เมืองมูไซเบฮ์ (Mousaitbeh) และได้รับความเห็นชอบจากรัฐสภาแห่งเลบานอนให้ใช้เป็นธงชาติอย่างเป็นทางการ เมื่อวันที่ 7 ธันวาคม พ.ศ. 2486
โดยทั่วไปแล้วมักเกิดความเข้าใจผิดว่า สีของลำต้นต้นซีดาร์ในธงนี้ควรเป็นสีดำหรือสีน้ำตาล แต่ตามรัฐธรรมนูญแห่งสาธารณรัฐเลบานอน หมวด 1 มาตรา 5 ได้ระบุไว้อย่างชัดเจนว่า รูปต้นซีดาร์ต้องเป็นสีเขียวทั้งหมดเท่านั้น
สัญลักษณ์และความหมาย
แถบสีแดงหมายถึงเลือดเนื้อที่หลั่งรินเพื่ออิสรภาพของชาวเลบานอน แถบสีขาวหมายถึงสันติภาพ หรือในอีกนัยหนึ่งยังหมายถึง หิมะที่ปกคลุมยอดภูเขาเลบานอนด้วย ต้นซีดาร์สีเขียว (หรือที่เรียกในภาษาท้องถิ่นว่า อาร์ซ (Arz) จัดอยู่ในสปีชีส์ Cedrus libani เรียกกันทั่วไปว่า ต้นซีดาร์เลบานอน) หมายถึงความมั่นคงและการคงอยู่ของเลบานอนชั่วนิรันดร์
ต้นซีดาร์ดังกล่าวนี้ ถูกอ้างถึงอยู่บ่อยครั้งจากข้อความในคัมภีร์ไบเบิลที่ว่า
ในหนังสือธงชาติและตราแผ่นดินในโลก (Flags and arms of the World) ของวิทนีย์ สมิธ ฉบับพิมพ์ ค.ศ. 1982 (พ.ศ. 2525) ได้อ้างถึงที่มาของสีในธงชาติเลบานอนว่า "สีแดงและสีขาวมีความเชื่อมโยงกับชาวเคอีสไซต์ (Kayssites) และชาวเยเมไนต์ (Yemenites) ตามลำดับ ซึ่งเป็นกลุ่มเผ่าพันธุ์ขั้วตรงข้าม (opposing clans) ที่แบ่งแยกสังคมเลบานอนในช่วงปี ค.ศ. 634 - ค.ศ. 1711"  อย่างไรก็ตาม คำอธิบายดังกล่าวนี้เป็นที่รู้กันน้อยมากในวัฒนธรรมของชาวเลบานอน
ยุครัฐสุลต่าน
ตามประวัติศาสตร์กล่าวว่า เลบานอนหรือหรืออย่างน้อยที่สุดคือในภูมิภาคเลบานอน ได้มีธงประจำดินแดนของตนเองใช้อยู่แล้วหลายรูปแบบตามแต่ละช่วงเวลา ไม่ว่าจะเป็นในสมัยของชาวฟีนิเชียน สมัยสุลต่านมัมลุค (Mamluk) หรือสมัยจักรวรรดิออตโตมัน
ในช่วงคริสต์ศตวรรษที่ 18 กลุ่มชาวมารอนไนต์ (Maronnites) ซึ่งเป็นกลุ่มคนที่นับถือศาสนาอิสลามแต่พูดภาษาอาหรับในเลบานอน ได้ใช้ธงรูปต้นซีดาร์สีเขียวบนพื้นสีขาว ต่อมาประมาณช่วงสงครามโลกครั้งที่หนึ่ง ขบวนการชาตินิยมชาวเลบานอนจึงได้เพิ่มแถบกากบาทแนวทแยงมุมสีแดงบนพื้นธง ซึ่งมีความหมายถึงเลือดของผู้พลีชีพเพื่อชาวเลบานอน ต่อมาจึงหมายถึงสีธงประจำกองทหารต่างด้าวเลบานอน ซึ่งก่อตั้งขึ้นโดยฝรั่งเศส ชาติผู้เป็นเจ้าอาณานิคมเลบานอนในเวลานั้น และได้เป็นรากฐานสำคัญของกองทัพบกเลบานอนในเวลาต่อมา
รัฐในอาณัติฝรั่งเศส
หลังสิ้นสุดสงครามโลกครั้งที่ 1 เลบานอนมีสถานะเป็นรัฐในอาณัติ (Mandate) ของฝรั่งเศส ตั้งแต่ พ.ศ. 2461 - 2486 ธงชาติเลบานอนในยุคนี้มีลักษณะเป็นธงสามสี (le tricolore) ของประเทศฝรั่งเศส แต่ตรงกลางมีรูปต้นซีดาร์สีเขียว ซึ่งออกแบบโดย นาอูม มูการ์เซล (Naoum Mukarzel) ผู้นำขบวนการกู้ชาติเลบานอน (Lebanese Renaissance Movement)
สาธารณรัฐ
เมื่อเลบานอนประกาศเอกราชจากฝรั่งเศส และสถาปนาประเทศเป็นสาธารณรัฐขึ้นใน พ.ศ. 2486 สัญลักษณ์ของประเทศที่ก่อตั้งขึ้นใหม่นี้ก็คือธงชาติเลบานอนที่ใช้อยู่ในปัจจุบัน ซึ่งออกแบบครั้งแรกโดยบรรดาสมาชิกรัฐสภาเลบานอน ที่บ้านของซาเอ็บ ซาลาม (Saeb Salam) สมาชิกรัฐสภาเลบานอนผู้หนึ่งในขณะนั้น ในเมืองมูไซเบฮ์ (Mousaitbeh) ต่อมาจึงได้รับความเห็นชอบจากรัฐสภาเลบานอน ให้ใช้เป็นธงชาติอย่างเป็นทางการเมื่อวันที่ 7 ธันวาคม พ.ศ. 2486 โดยกำหนดลงในมาตรา 5 ของรัฐธรรมนูญแห่งสาธารณรัฐเลบานอน
กีฬายิงปืนในโอลิมปิกฤดูร้อน 1908
การแข่งขันยิงปืนในโอลิมปิกฤดูร้อน 1908 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 4 ที่กรุงลอนดอน สหราชอาณาจักร ระหว่างวันที่ ? ตุลาคม พ.ศ. 2451 จัดขึ้นที่สนาม Uxendon ซึ่งการแข่งขันกีฬายิงปืนครั้งนี้มีการแข่งขันทั้งหมด 15 รายการ คือ ประเภททีมชาย 15 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 215 คน จาก 14 ประเทศ
พุรหานปุระ
พุรหานปุระ (बुरहानपुर) เป็นเมืองประวัติศาสตร์ขนาดกลาง ตั้งอยู่ในรัฐมัธยประเทศ ประเทศอินเดีย เป็นศูนย์กลางการปกครองของเขตพุรหานปุระ ตั้งอยู่ฝั่งเหนือของแม่น้ำตาปตี อยู่ทางทิศตะวันตกเฉียงใต้ของเมืองโภปาล 340 กม. (211 ไมล์) และอยู่ทางทิศตะวันออกเฉียงเหนือของกรุงมุมไบ 540 กม. (336 ไมล์) เมืองมีเทศบาลที่ยังเป็นหนึ่งในศูนย์กลางปกครองเขตของรัฐมัธยประเทศ
ประชากร
จากสำมะโนอินเดีย ค.ศ. 2011 พุรหานปุระมีประชากร 210,886 คน แบ่งออกเป็นชายและหญิงที่ 108,187 กับ 102,699 คนตามลำดับ
ศาสนาอิสลามและฮินดูมีผู้นับถือร้อยละ 50.5 กับ 45.8 ตามลำดับ และมีผู้นับถือศาสนาซิกข์และคริสต์เป็นจำนวนน้อย
อินเทล ไวฟ์
อินเทล ไวว์ (Intel Viiv) เป็นชุดฮาร์ดแวร์ตามแผนการตลาดของบริษัทอินเทล (มีลักษณะใกล้เคียงกับ อินเทล เซนตริโน โดยมีส่วนประกอบของแรม เมนบอร์ด และการ์ดเน็ตเวิร์กเฉพาะ โดย อินเทล ไวว์ มีลักษณะใช้งานสำหรับความบันเทิงภายในบ้าน โดยรวมถึงการดูภาพยนตร์ ดีวีดี ฟังเพลง เล่นเกม และดูภาพถ่าย โดยไวว์ จะทำงานได้เหมือนชิปทั่วไป โดยเพิ่มความสามารถพิเศษที่สามารถดูสื่อเฉพาะสำหรับไวว์เท่านั้นได้
ประเทศเกาหลีใต้ในเอเชียนเกมส์
ประเทศเกาหลีใต้ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ มะนิลา ประเทศฟิลิปปินส์ มีคณะกรรมการโอลิมปิกแห่งชาติเกาหลีใต้ เป็นผู้รับผิดชอบส่งนักกีฬาเกาหลีใต้เข้าร่วมการแข่งขัน ทีมชาติเกาหลีใต้ได้รับเหรียญรางวัลจากการแข่งทั้งหมด 745 เหรียญทอง 663 เหรียญเงิน 827 เหรยียญทองแดง รวมทั้งสิ้น 2,235 เหรียญ
วัดไผ่ล้อม (อำเภอลอง)
วัดไผ่ล้อม ตั้งอยู่เลขที่ 173 หมู่ที่ 1 ตำบลหัวทุ่ง อำเภอลอง จังหวัดแพร่ มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 6
การสร้างวัด
จากหลักฐานพบว่าในปี พ.ศ. 2393 นั้น หลวงปู่ใจได้ธุดงค์จาริกมาจากเมืองนครเขลางค์ได้มาพบทำเลที่เนินดินคุ้มน้ำห้วยแม่ปงตรงปากร่องหมาน้อย ( ร่องหมาน้อยใจกลางหมู่บ้านปัจจุบัน ) ซึ่งเห็นว่าเป็นสถานที่สงบและเหมาะแก่การปฏิบัติศาสนาธรรม จึงทำการสร้างอารามเพื่อเผยแผ่พระพุทธศาสนา ซึ่งแต่เดิมชาวบ้านถิ่นนี้ยังไม่มีอะไรไว้เป็นที่ยึดเหนี่ยวทางจิตใจมักเชื่อแต่เรื่องภูตผีปีศาจในการดำรงชีวิต ต่อมาเมื่อหลวงปู่ใจได้เทศนาอบรมธรรมสั่งสอนแก่ชาวบ้าน จนเกิดความศรัทธาเลื่อมใสมากขึ้น และเอาวัดเป็นที่พึ่งทางจิตใจตลอดมา เมื่อหลวงปู่ท่านมีอายุมากและเป็นที่พึ่งทางใจให้ชาวบ้านเป็นเวลาถึง 3 ปี ท่านก็ได้มรณภาพลงในปี พ.ศ. 2396
ต่อมาก็มีครูบาไกรสอนเป็นเจ้าอาวาสรูปที่สองสืบต่อมาจวบจนท่านได้มรณภาพในปี พ.ศ. 2414
อาณาเขตที่ตั้งวัด
ทิศตะวันออก ติดต่อถนนสายลอง-วังชิ้น (ทางสายเก่า 1023)
ทิศเหนือ ติดกับลำห้วยสาธารณประโยชน์ และทุ่งนา
ทิศใต้ ติดกับถนนสาธารณประโยชน์ และหมู่บ้าน
ทิศตะวันตก ติดทุ่งนา
ปชนียวัตถุ
พระพุทธรูปประธานในอุโบสถปางมารวิชัยศิลปะล้านนา
ศาสนสถาน
อุโบสถ (วิหาร) 1 หลัง ศาลาการเปรียญ 1 หลัง กุฏิปูนครึ่งไม้ 1 หลัง กุฏิปูนครึ่งทรงไทย 1 หลัง ศาลารายโรงกลอง 1 หลัง
ข้อมูลจำเพาะ
วัดไผ่ล้อม ได้รับพระราชทานวิสุงคามสีมา เมือวันที่ 7 มีนาคม พ.ศ. 2475
ที่ตั้งวัด 3 ไร่ 2 งาน 90 ตารางวา และที่ธรณีสงฆ์ (ตลาดสด) 1 ไร่ 28 ตารางวา
วงศ์กะทกรก
วงศ์กะทกรก หรือ Passifloraceae เป็นวงศ์ของพืชมีดอก มีสมาชิกประมาณ 530 สปีชีส์ อยู่ใน 27 สกุล มีทั้งไม้ยืนต้น ไม้เลื้อย ไม้พุ่ม ส่วนใหญ่พบในเขตร้อน ชื่อของวงศ์มาจากสกุล (Passiflora) ซึงเป็นสกุลของกะทกรกและเสาวรส ระบบการจัดจำแนกแบบ Cronquist จัดให้วงศ์นี้อยู่ในอันดับ Violales แต่การจัดจำแนกแบบใหม่ๆของ Angiosperm Phylogeny Group จัดให้อยู่ในอันดับ Malpighiales
Sarcodraba
Sarcodraba เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดคืออเมริกาใต้ตอนใต้
สปีชีส์ในสกุล ได้แก่:
Sarcochlamys
Sarcochlamys เป็นสกุลของพืชดอกที่อยู่ในวงศ์ Urticaceae มีเพียงสปีชีส์เดียวคือ Sarcochlamys pulcherrima. It is a dioecious, evergreen shrub or small tree.
มีถิ่นกำเนิดอยู่ทางทิศตะวันออก หิมาลัย ถึงจีนกลางตอนใต้และตอนเหนือ อินโดจีน
แอดาไมต์
แอดาไมต์ หรือ แอดาเมียน (Adamites หรือ Adamians) เป็นกลุ่มของผู้นับถือศาสนาคริสต์ยุคแรกเริ่มในแอฟริกาเหนือช่วงคริสต์ศตวรรษที่ 2–4 โดยกลุ่มผู้นับถือจะไม่ใส่เสื้อผ้าแต่อย่างใดในช่วงประกอบพิธีกรรมทางศาสนา นอกจากนี้ยังพบนิกายที่ปฏิบัติคล้ายคลึงกันนี้ในช่วงสมัยกลางตอนปลายด้วย
กองทัพเรือประชาชนลาว
กองทัพเรือประชาชนลาว (Lao People's Navy - LPN) เป็นกองทัพเรือของประเทศลาว ใน ค.ศ. 1975 กองทัพเรือประชาชนลาวได้ก่อตั้งขึ้นเพื่มเติมจากกองทัพเรือลาว กองทัพเรือประชาชนลาวส่วนใหญ่ดำเนินงานอยู่ภายในแม่น้ำโขง เนื่องจากประเทศลาวไม่มีพื้นที่ทางออกสู่ทะเล และการปฏิบัติงานอยู่ในแม่น้ำโขงก็ทำให้ง่ายต่อการควบคุมชายแดน กองทัพเรือประชาชนลาวในช่วงคริสต์ทศวรรษ 1990 มีกำลังพลอยู่ 500 นาย และมีเรือตรวจการณ์ 50 ลำ
เจ้าหน้าที่ในกองทัพเรือประชาชาลาวเกือบทั้งหมดได้รับการอบรมในสถาบันการศึกษาทหารเรือเวียดนาม
หลวงศรียศ
หลวงศรียศ (?-?) เป็นขุนนางคนสำคัญในรัชสมัยสมเด็จพระชัยราชาธิราช และได้ร่วมกับขุนพิเรนทรเทพ ขุนอินทรเทพ และหมื่นราชเสน่หา (นอกราชการ) ร่วมก่อการโค่นอำนาจขุนวรวงศาธิราชและนางพระยาแม่อยู่หัวศรีสุดาจันทร์
หลวงศรียศ เกิดที่บ้านลานตากฟ้า แขวงเมืองนครปฐม แต่เมื่อใดและมีนามเดิมว่าอย่างไรไม่ปรากฏ ปรากฏตัวครั้งแรกในพระราชพงศาวดารเมื่อได้เข้าร่วมกับสมเด็จพระชัยราชาธิราชก่อการรัฐประหารสมเด็จพระรัษฎาธิราชกุมารในปี พ.ศ. 2077 จนปี พ.ศ. 2091 เมื่อพระยอดฟ้า พระราชโอรสของพระชัยราชาซึ่งครองราชย์สืบต่อจากพระราชบิดาเมื่อปี พ.ศ. 2089 ได้ถูกแม่อยู่หัวศรีสุดาจันทร์และขุนวรวงศาธิราชปลงพระชนม์ด้วยการวางยาพิษในพระกระยาหารเช่นเดียวกับพระราชบิดา หลวงศรียศจึงได้ร่วมมือกับขุนนางอีก 3 ท่านโค่นอำนาจของขุนวรวงศาธิราชและแม่อยู่หัวศรีสุดาจันทร์พร้อมกับทูลอัญเชิญพระเฑียรราชา พระราชอนุชาต่างพระราชมารดาของสมเด็จพระชัยราชาธิราช ซึ่งผนวชอยู่ ณ วัดราชประดิษฐาน ขึ้นครองสิริราชสมบัติทรงพระนามว่าสมเด็จพระมหาจักรพรรดิ หลวงศรียศจึงได้รับการปูนบำเหน็จเป็นเจ้าพระยามหาเสนาที่สมุหพระกลาโหม พร้อมกับพระราชทานลูกพระสนมองค์หนึ่งให้เป็นภรรยาและเครื่องประดับยศอีกมากมาย
หลวงศรียศ หรือเจ้าพระยามหาเสนาบดีถึงแก่อสัญกรรมเมื่อใดไม่ปรากฏแต่หายสาบสูญไปในการกบฏของพระศรีศิลป์
Sarcolophium
Sarcolophium เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ Sarcolophium suberosum.
ถิ่นกำเนิดคือ แอฟริกาเขตร้อนตอนกลางตะวันตก
ธีระพล เยาะเย้ย
ธีระพล เยาะเย้ย (25 ตุลาคม พ.ศ. 2537 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกให้กับเมืองทอง ยูไนเต็ด ในไทยลีก
สโมสร
ธีระพลเกิดที่จังหวัดร้อยเอ็ด โดยเขาได้ศึกษาที่โรงเรียนกีฬานครนนท์วิทยา ก่อนที่จะได้เล่นให้กับทีมเยาวชนของโปลิศ เทโร ซึ่งทำให้ธีระพลมีโอกาสได้ลงสนามในการแข่งขันโค้กคัพ ซึ่งเขาได้ลงเล่นร่วมกับเจนรบ สำเภาดี ต่อมาเขาถูกปล่อยยืมตัวให้กับกรุงเทพคริสเตียน ก่อนที่จะได้เลื่อนมาเล่นให้กับทีมชุดใหญ่ของโปลิศ เทโร ต่อมาธีระพลต้องไปรับราชการทหาร ทำให้เขาได้มีโอกาสเล่นให้กับอาร์มี่ ยูไนเต็ด ด้วยสัญญายืมตัว หลังจากนั้นธีระพลก็กลับมาที่โปลิศ เทโร แต่ก็ได้รับโอกาสลงสนามไม่มาก ทำให้เขาย้ายไปพัทยา ยูไนเต็ด ในเดือนมิถุนายน พ.ศ. 2561 เขามีส่วนช่วยให้พัทยาทำผลงานได้ดีอย่างต่อเนื่อง
หลังจบฤดูกาล 2561 พัทยา ยูไนเต็ด ได้ทำการเปลี่ยนชื่อสโมสรเป็นสมุทรปราการ ซิตี้ และย้ายสนามเหย้าไปที่สนามกีฬาการกีฬาแห่งประเทศไทย บางพลี  ในฤดูกาล 2564 ธีระพล ได้ย้ายสู่ทีมเมืองทอง ยูไนเต็ด
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓
วิทยาลัยการอาชีพร้อยเอ็ด (อังกฤษ :Roi Et Industrial and Community Education College ) เป็นวิทยาลัยด้านช่างฝึกอาชีพ สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ อำเภอเมืองร้อยเอ็ด จังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)